Diari Oficial de la Generalitat Valenciana


Sumari del DOGV 6503, del 15-04-2011 (2011/4438)

RESOLUCIÓ d'11 d'abril de 2011, del conseller de Solidaritat i Ciutadania, per la qual es concedixen i es dóna publicitat a les ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2011.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/4438


Data del document
:   11-04-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'abril de 2011, del conseller de Solidaritat i Ciutadania, per la qual es concedixen i es dóna publicitat a les ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2011. [2011/4438]  
Vistes les sol·licituds d'ajudes presentades a l'empara de l'Orde 22/2010, de 30 de novembre de 2010, de la Conselleria de Solidaritat i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana per al finançament dels gastos corrents de les agències AMICS de la seua titularitat en l'exercici 2011 (DOCV 6411, de 3 de desembre).  
Vista la proposta de concessió de les ajudes que eleva la comissió avaluadora creada a l'efecte, en compliment d'allò que s'ha preceptuat en la base sisena de l'annex I de l'esmentada orde de convocatòria.  
En virtut de les competències atribuïdes pel Reglament Orgànic i Funcional de la Conselleria de Solidaritat i Ciutadania, aprovat pel Decret 91/2010, de 21 de maig, del Consell (DOCV 6274, de 25 de maig), i d'acord amb el que preveu la base huitena de l'annex I de la referida orde de convocatòria, resolc:  
  
Primer   
Aprovar la concessió de subvencions a les entitats locals que figuren en l'annex I de la present resolució per al finançament dels gastos corrents de les agències AMICS de la seua titularitat en l'exercici 2011, pels imports que en el dit annex s'indiquen.  
  
Segon  
Denegar la sol·licitud de subvencions de l'entitat Ajuntament de Xilxes, NIF K0854629R, i número d'expedient 15/093/11, per no complir amb els requisits establits en l'apartat 1.a de la base segona de l'annex I de l'orde de convocatòria.  
  
Tercer  
El pagament de les ajudes estarà condicionat al compliment, per part dels beneficiaris, del que preveu la base deu de l'Orde 22/2010 de 30 de novembre de 2010, de la Conselleria de Solidaritat i Ciutadania, de convocatòria de les esmentades ajudes.  
El termini de què disposen les entitats locals beneficiàries per a justificar la subvenció concedida, davant de la Direcció General d'Immigració i Cooperació al Desenrotllament, de la Conselleria de Solidaritat i Ciutadania, finalitzarà el 28 d'octubre de 2011, d'acord amb el que preveu l'apartat 3 de la base deu de l'Orde 22/2010 de 30 de novembre de 2010.  
En el cas que no es presente la justificació en el termini indicat, l'entitat local beneficiària perdrà el dret a la subvenció en compliment del que disposa la base onze de l'esmentada orde.  
  
Quart  
El pagament d'estes subvencions es realitzarà a càrrec de la dotació pressupostària de la línia de subvenció T7677000 de la secció, servici i programa 25.37.69.007.07.8 del pressupost de la Generalitat per a l'exercici 2011.  
De conformitat amb allò que s'ha establit pels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, l'entitat local podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'esta resolució en el Diari Oficial de la Comunitat Valenciana, sense perjuí que puga interposar amb caràcter previ el requeriment regulat en l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.   
  
En el cas de persones jurídiques privades podran interposar, així mateix, el recurs potestatiu de reposició davant del conseller de Solidaritat i Ciutadania en el termini d'un mes a comptar des de l'endemà de la publicació de la present resolució en el Diari Oficial de la Comunitat Valenciana.  
  
València, 11 d'abril de 2011.- El conseller de Solidaritat i Ciutadania: Rafael Blasco Castany.  
ANNEX I / ANEXO I  
  
Subvencions concedides a entitats locals per al finançament de les despeses corrents de les agencies AMICS, exercici 2011  
Subvenciones concedidas a entidades locales para la financiación de los gastos corrientes de las agencias AMICS, ejercicio 2011  
  
(Orde 22/2010, de 30 de novembre de 2010, de la Conselleria de Solidaritat i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana per al finançament de les despeses corrents de les agències AMICS de la seua titularitat en l'exercici 2011).  
  
(Orden 22/2010, de 30 de noviembre de 2010, de la Conselleria de Solidaridad y Ciudadanía, por la que se regulan y convocan ayudas económicas destinadas a entidades locales de la Comunitat Valenciana para la financiación de los gastos corrientes de las agencias AMICS de su titularidad en el ejercicio 2011).  
  
  
  
  
  
Total subvencions concedides/ 100 Total 1.100.000,00 €  
Total subvenciones concedidas: